fr fr af id en en en en en en tr nl af en af de de af af af af nl en fi fr en la la la nl nl af en af en af af af nl nl af af af en en tr af nl af af nl nl af af af nl kn en en en en en en en ca es es en ne en en fi es af af af af af nl nl kn en en en en en en en ca es es en ne en en nl tr en nl en kn en en en en en ca es es en ne en en af tr af nl kn en en en en ca es es en ne en en af en nl jbo af fr nl af az af af af nl af af af nl nl nl af en nds af sl en fr en es en af af nl af af en nl af nl de nl af nl af pl en af nl af nl fr af af nl af nl nl nds af af af af nl af nl nl nl nl fr lb nl en nl af af af en af nl af af af en af af en nl af nl af en af af af af nl it kn en en en en en ca es es en ne en en af es af af af af nl fr af nl nl af nl af en af nl nl af nl af fr nl fy af af af af af af af nl fr af af nl en kn en en en en en ca es es en ne en en en en fr en en en en tr nl af en af de de af af af af nl en fi fr en la la la nl nl af en af en af af af nl nl af af af en af af nl nl af en af af en af af en en en en en en en en en en en en en en en en en en en en en en en en en en en en en en en en en en en en en en en en en en en en en en en en en nl nl en en en en en en en en en
May | 2014 | Rachelle Du Bois
String oomblikke soos pêrels aan 'n snoer en hang dit om jou hals
Kortpad na romanse – skakels
Die Lady en die Leeu
DIE VITA FAKTOR – Oud en Nuut
Doepa vir my Hart – Fynbos-reeks 3
Formule vir my Hart: Fynbos-reeks Boek 5
Oak Seed (Oak Series Book 2)
Pad na my Hart: Boek 4 – Fynbos-reeks
Plek van die Flaminke (komies)
The Road to Eden (Oak Series Book 1)
Tuiste vir my Hart: Boek 2 Fynbos-reeks
Mmm, jy wil ‘n boek skryf, maar . . .
Die voorbereiding van jou boek vir die uitgee daarvan
Hoe om jou boek self uit te gee
Hoe om jou boek te bemark
Jou boek is nou klaar geskryf, maar . . .
So, jy het ‘n boek geskryf
Ek is ‘n verteller van stories, nog nie ‘n volwaardige, professionele skrywer van boeke nie.
Ek wil so graag ‘n skrywer wees, maar ek is nog nie een nie, so verstaan ek, al het daar reeds agt boeke uit my pen voortgekom.  Al het ek reeds vyf van my stories self gepubliseer en uitgegee.
En as jy romanse skryf, moet jy nie te diep onder die oppervlak delf nie – moenie boeke skryf met diepte, of wat vandag se lewe vertel soos dit is nie. Skryf oor mooi goedjies – bolangs. Dit kan ek nie doen nie, want ek het ‘n storie om te vertel, oor die lewe, oor die mense, oor die pyn, en swaarkry en lag van gewone mense. Ek kan nie oppervlakkig skryf nie – daar moet altyd pitkos wees, vir die skrywer en vir die leser.
Ek het van Oktober, 2013, agt boeke geskryf. Ek het ure, dae, maande, voor my rekenaar gesit en die lekkerste, lekkerste ding gedoen wat ek nog ooit gedoen het. Nie een enkele dag het ek gewonder wat volgende in die storie gaan gebeur nie. Ek het GEWEET. En ek het dit so vertel.
Daarom deel ek graag my pennevrugte met julle, al is ek nog nie ‘n gerekende skrywer, met goeie literêre werke onder die blad nie. Al vertel ek nog. (En wat meer is, ek vertel so lekker!)
Kom lees saam met my, lag saam en huil saam as dit moet. Ek het. Terwyl ek geskryf het.
As ek eendag groot is, dan sal die groot en bekende uitgewers my boeke uitgee en sal lesers my boeke by die groot boekwinkels op die rakke sien.
Tot dan wil ek steeds my vreugde deel, op die enigste manier wat ek weet hoe. Deur self te publiseer – e-boeke by Kalahari.com (e-boeke en harde boeke van Maalkolk en Die Lied van Lorelei), en by Amazon. com. Gaan kyk daar, ook vir die drie nuwes wat gister bygekom het – Mari, Maandanser en Plek van die Flaminke (die volledige storie) wat tans as vervolgverhaal hier aangebied word.
Geniet dit, en laat van julle hoor.
This entry was posted on May 28, 2014, in Uncategorized and tagged afrikaans, Amazon.com, e-boeke, Kalahari.com, liefdesverhale, Maandanser, Mari, Plek van die Flaminke e-boek, romanse, stories. Leave a comment
Dit verskaf vir my groot vreugde om uiteindelik die boek wat ek heel eerste geskryf het, die lig te laat sien.
Maandanser vertel die verhaal van Herman Jansen en die geheimsinnige meisie wat saans in die  maanlig in sy tuin kom dans en dan weer net so geheimsinnig verdwyn.
Hy sien haar waar sy fyn op die punte van haar tone, met haar arms bo haar kop, soos ŉ wilgertak in die wind swaai, haar rok en haar sluier sag soos die maan. Hy hou op asemhaal, te bang om te beweeg. Die meisie in die maanlig is verruklik mooi en die musiek wat amper onaards saam met elke beweging van haar vloei, maak van hom ŉ betowerde toeskouer. En dan raak die musiek stil en sy is weg…
Hy het hom voorgeneem hy sal nooit weer liefhê nie, nie na…. Maar hy het nie rekening gehou met die Maandanser nie.
Wie is die misterieuse jong vrou wat saans in Herman Jansen se tuin verskyn om hom te verlei met haar dans?
Kom lees en geniet saam hierdie storie wat die heel eerste uit my pen was en waaroor ek so ongelooflik bly was. Dat ek dit kon doen! Dat ek dit kon regkry…
Te kry op Amazon.com
This entry was posted on May 26, 2014, in Uncategorized and tagged Afrikaanse Liefdesverhale, Amazon.com, Maandanser, nuwe e-boek, Rachelle du Bois. Leave a comment
Drie van my boeke (soos bo) is van Dinsdag (27 Mei) af beskikbaar as e-boeke  by Amazon.com. Ek hoop om binnekort die harde boeke self ook daar te lys vir die wat van ‘n regte boek in die hand hou.  Hou maar hierdie spasie dop, want my plan is om die res van my boeke ook as e-boeke uit te gee.
Gaan kyk gerus by Amazon.com
This entry was posted on May 24, 2014, in Uncategorized and tagged Amazon.com, e-boek, Lied van Lorelei, Maalkolk, Rachelle du Bois. Leave a comment
Plek van die Flaminke – volledige verhaal
Vir die wat die vorige episodes van Plek van die Flaminke misgeloop het, is die volledige verhaal  as e-Boek beskikbaar by http://Amazon.com
Kom geniet dit saam met my.
This entry was posted on May 23, 2014, in Uncategorized and tagged Episode 15, Plek van die Flaminke, vervolgverhaal, vorige episodes. Leave a comment
Rose vir die Moeders
Ek dra graag hierdie blad aan al ons Moeders op – Sondag is Moedersdag en hier is iets spesiaals vir elke ma wat mans en kinders het wat vir haar lief is. Ek begin met Antjie Krog se gedig:
Ma, ek skryf vir jou ’n gedig
sonder woorde wat rym
net sommer ’n kaalvoet gedig –
want jy maak my groot
in jou krom klein handjies
jy beitel my met jou swart oë
jy draai jou leiklipkop
jy lag en breek my tente op
maar jy offer my elke aand vir jou Here God.
jou moesie-oor is my enigste
jou huis my enigste bybel
jou naam my breekwater teen die lewe
ek is so jammer mamma
dat ek nie is
wat ek graag vir jou wil wees nie
En dan  so mooi deur Jeanne Goosen:
by Copernicus leen ek ‘n slim slim slypglasie
om by die luik van die hemel in te loer
Keppler speel met sy spieëls
en baljaar tussen die mane van uranus
En daar is die Meester ook
met sy boskasie vol skoenlappers
Bak en brou ‘n nuwe skepsel
iets tussen ‘n komieklike insek
en ‘n wollerige knaagdiertjie
Uit papirus kry dit twee vlerke
wat hy met sy spuug aan die krom skouers vasplak
Hy brand ook sy voorletters daarop uit
want dit is sy eiendom, sy maaksel
Maar wysig God altyd wys?
Hy pas twee OK Basaarsloffies aan die pootjies
speld hy ‘n voorskoot aan die lyf vas
sê dan nadenkend vir sy engel:
sy sal op kruie wei en ‘n soet reuk versprei
en ek sal haar nie aarde toe stuur nie
maar ‘n woning in die hemel gee
Voorts pluis God watte uit ‘n wolk
weef ‘n tweevertrek kokon
en betig wind en weer toornig
om hulle plek ten alle tye te ken
En dan druk God sy skepsel teen sy bors
lig die snaakse gesiggie na hom
en plaas sy mond op hare
en die vlerke roer in die ligte bries
Ek huil vreugde uit die twee riviere van my oë
want op aarde het my ma min gehad.
En dan die wonder van Breyten Breytenbach:
ek het saam met jou grootgeword,
‘n Voorskoot vol blomme en ‘n groen sonhoed,
ek weet nie of jy lag of huil nie – “kom, bog!” – en ek ruik
die warm see-genaakbare aarde en naeltjies en kaneel en blomme –
waar jy ook loop of werskaf is woorde en blomme:
leeubekkies, kalkoentjies, ridderspore, rose, swaardlelies, perdeklou,
gesiggies, die jakobregop, magnolias, uiltjies, frangipani’s, bobbejaantjies,
katjiepierings, pointsettias – jou woorde het stuifmeel en kroonblare
en bye, ja, jy praat blomme, jy maak nog reg wat seer is,
jy omtower die reën in ‘n spel van lig;
ek hoor jou sing by die harmonium
in jou hare, ‘n robyntjie flikker aan jou hand;
vir jou lê die hele skepping aan die agterdeur en die ganse wêreld
en altyd vol vreugde – die lewe is net ‘n handomkeer
en jou hande is nooit stil nie;
die skoenlappers van die liefde
is bo jou hoof –
en nou is jy oud en vol lewe en ewig jonk
soos ‘n vrugteboom in die grond;
ek dra jou bene kantelende bloed
en die klanke van jou keel –
o moeder, seën my voor u gaan!
This entry was posted on May 9, 2014, in Uncategorized and tagged gedigte, ma, moeders. Leave a comment
Mens vergeet nooit jou eerste liefde nie. Dit bly jou altyd by, of jou eerste liefde reeds gesneuwel het, en of dit die liefde van jou lewe is. En daar is niks wat die eerste liefde so mooi beskryf soos ‘n gedig nie.
Lees en geniet saam met my George Weideman se pragtige gedig Die Eerste Keer
Die dag toe ek jou die eerste keer gesien het
het die sneeu reeds iewers tussen wolke
in ŉ nessie gelê en wag dat die winter moet kraak.
Dit was nog somer, en stowwerig daarby, die dag
toe jy die biblioteek koponderstebo
binnegestap het, maar ŉ snapsie berglug het saam
met jou gekom, en toe jy opkyk, het die klipbokkies
van klip tot klip gespring, en die leikliprante
het tot teen die vensters geskuif, en die aarde
was skielik verder van my voete af, soos vir ŉ dassie
in die greep van ŉ berghaan. Toe word ek bewus
van die ander, en ek gryp vervaard
na boek en pen en praat in ŉ stem
wat nie soos myne klink nie.
Daarna was elke klip en bos
en elke klipdas vervelig op sy plek. Jy was skaam
en die hoekige kranse agter my weer boekgevulde rakke
met wysheid onder stof en stempel. Wie het raad
vir die onrus van die dwaas?
Dis om die gang van die seisoene te probeer stuit.
Ek sou die hele dorp wou omdop: die reghoekige kerk,
die afgemete strate, die tabernakel van ŉ stadsaal.
Die stowwerige somer moes plek maak vir ŉ kaal
gestroopte herfs, die wind het gereelder uit die suide
begin waai en menige oggend was die hart
van die huis toegeys. Die oggend het begin kraak
onder die voete voor jy, gehandskoen by die stofie,
weer opkyk soos daardie eerste keer. Dit was
die dag toe ek geweet het ek wil die winterkoue
uit jou vingers vryf, en die sneeu het soos donsies
om ons begin val en alles wat hoekig was, versag.
This entry was posted on May 6, 2014, in Uncategorized and tagged Eerste liefde, gedig in Afrikaans. Leave a comment
Assembly of the gods
Kortpad na romanse – skakels
Beskuldig dan die Liefde
Die Lady en die Leeu
Die Lied van Lorelei
DIE VITA FAKTOR – Oud en Nuut
Die Vroue van Paradys
Doepa vir my Hart – Fynbos-reeks 3
Formule vir my Hart: Fynbos-reeks Boek 5
Kwiksilwer: Boek 1 Fynbos-reeks
Oak Seed (Oak Series Book 2)
Omnibus 4: Faktor Fantasie-reeks
Pad na my Hart: Boek 4 – Fynbos-reeks
Plek van die Flaminke (komies)
Skat van die Seerower
The Road to Eden (Oak Series Book 1)
Tuiste vir my Hart: Boek 2 Fynbos-reeks
Mmm, jy wil ‘n boek skryf, maar . . .
Die voorbereiding van jou boek vir die uitgee daarvan
Hoe om jou boek self uit te gee
Hoe om jou boek te bemark
Jou boek is nou klaar geskryf, maar . . .
So, jy het ‘n boek geskryf
Die bekoring van die onbekende
As ek jou nooit gesien het nie
Wat sou gebeur as . . .?
RdB2014 on Die blywende vreugde
Danie on Die blywende vreugde
Danie on Wat sou gebeur as . . .?
Ilse Watson on Die groot vraag
sastoriesblog on Die groot vraag
Follow Blog via Email
Enter your email address to chat and follow this blog and receive notifications of new posts by email.
Volg my op Twitter
Send to Email Address Your Name Your Email Address
Post was not sent - check your email addresses!
Email check failed, please try again
Sorry, your blog cannot share posts by email.